
Peyama sersaxiyê ya 
PDKÎ ji bo Nêçîrvan 
Barzanî 


Nûçeya koça dawiyê ya birayê we rêzdarî, 
rehmetî kek Dilovan Idrîs Barzanî cihê xem 
û kovana me bû. Di vê derheqê de em sersaxiyê dibêjne we rêzdarî, û hemû 
malbata birêz ya Barzanî, û xwe beşdarî xema we dizanin. 


K urdistanmedia: Derheq koça dawiyêl 
ya Dilovan Barzanî birayê Nêçîrvan | 
Barzanî, PDKÎ peyameke sersaxiyê belav 
kir 


Deqa peyamê weha ye: 


Birêz kek Nêçîrvan Barzanî serokwezîrê 
Herêma Kurdiatanê 


Tevî rêz û silavan 


Em hêviya temendirêjî û tendirustiyeke baş ji we û endamên malbata we re 
dixwazin. 


Şehîdbûn, mirineke birûmet 


PDKÎ 

Lêpirsyarê giştî 
Mistefa Hicrî 


D igel rêbaza şehîdan 
peyman hate nûkirin 

Kurdistanmedia: Rêûresma 
10' ê Xakelêweyê roj a 
“Şehîdên Kurdistanê” di sê 
beşên cuda de, li ser cimata 
şehîdan, vekirina pêşangeha 
wêneyên şehîdan û hola giştî 
ya merasimên hizbê bi rê ve 
çû. 


Nûçegihanê malpera 
“Kurdistanmedia”yê rage- 
hand ku sibezûya îro înê 10'ê 
Xakelêweyê roja Şehîdên 
Kurdistanê di binkeya serekî 
ya hizbê bi beşdariya rêzdar 
Mistefa Hicrî lêpirsyarê giştî 
yê hizbê û endamên Navenda 
Siyasî û Desteya Kargêrî û 
kadr û pêşmerge û mêhvanan 
û malbatên şehîdan bi rê ve 
çû. 

Ew merasim di beşa yekem 
de bi rêjeya leşkerî ya Hêza 
Pêşmerge a Kurdistanê ber bi 
cimata şehîdan dest pê kir, û 
li ser cimata şehîdan du sirûd 
li jêr navên “Ey Şehîdîdan” 
û “Merêjin bom Firmêskî 
Xem” ji aliyê hêza pêşmerge 
ve hate xwendin. 

Piştre Mistefa Hicrî 
lêpirsyarê giştî ê PDKÎ digel 
du malbatên şehîd xatû 
Şikûfe Mistefayî hevjîna 
şehîd Seyîdreza Dirûdger û 
Xûşke Ayişe Hemecanî diya 
şehîd Hêmin Molannijad 
tacegul a rêz û emegdariyê li 
ser tirba şehîd Seyîd Selam 
Ezîzî danîn. 



Piştre pêşanangeha wêneyên 
şehîdan ji aliyê Mistefa Hicrî 
lêpirsyarê giştî ê PDKÎ û 
rêzdaran şikûfe Mistefayî û 
Ayişe Hemecanî ve bi rûyê 
beşdarên merasimê ve hate 
kirin. 

Sêyem beşa vê merasimê bi 
xwendina sirûda neteweyî 
ya “Ey Reqîb” û ragirtina 
deqeyekê bêdengî bona rêz- 


girtina ji riha pak ya hemû 
şehîdên riya rizgariya Kurd- 
istanê dest pê kir. 

Piştre peyama Komîsyona 
Civakî ya PDKÎ ji aliyê rêz- 
dar Mamosta Ehmed Rehîmî 
berpirsê Komîsyona Civakî 
ya PDKÎ ve hate pêşkêşkirin. 

Navbirî di peyama xwe de 
îşare bi rol û pêgeha Pêşewa 
Qazî Mihemed li ser tevgera 


Kurdistanê kir, û bas ji vê 
kir ku hemû jiyana Pêşewa 
hêjayî dersjêwergirtin û jêfêr- 
bûnê ye. 


Di beşeke peyama xwe de 
got: Em di derbazbûyî û heta 
niha jî li dijî zulm û zoriyê û 
çewsandinê di nava xebateke 
qurs û qahîm û bixwîn de 
bûn û hene, ku tê de bi dehan 


rêber û bi hezaran kadr û pêşmerge canê 
xwe pêşkêşî baregeha bilind ya azadiyê 
kirine. 


Di beşeke din ya peyamê de jî hatibû: Di 
vê xebatê de ku herçend bê têçû (bedel) jî 
nabe, lê piştqahîm bi mîratê bicihmayî yê 
şehîdên xwe, û bi cangorîtî û lehengiya 
pêşmergeyên xwe û piştevaniya berdewam 
ya xelkê me, em xatircem in ku serdikevin 
û riha pak ya şehîdên xwe asûde 
dikin. 

Beşdariya lêpirsyarê giştî yê PDKÎ di merasima sersaxiya “Dilovan Îdrîs Barzanî” de 


Endam û alîgirên PDKÎ li Geliyê Qasimlo çalakiyên teblîxî lidar xistin 


■( Sergotar 'y 


D i welatekê de ku çend kultur, 
netewe û ayînên cuda dijîn, 
hikûmeta desthilatdar tevî gef û der- 
fetên cur bi cur berbirû ye. Li wan 
welatan de, bi sedema pir netewîtî, 
pir çandî û pêkhateya aloz ya civakê 
ve, jiyana civakî- siyasî û herweha 
îdarekirina hikûmet û parvekirina 
desthilat, saman û poanan li nav 
xelkê de, erkek aloz û pir metirsî ye 
û her pêngav û piratîkek ku nîşan ji 
cudahîdanan û bêparkirina hin kes 
û pêkhateyan bide, dibe sedemek ji 
bo herifîna baweriya xelkê li hember 
desthilat û hikûmetê. 

Li civaka pir kultorî, netewî û olî 
ya îranê de, her yek ji pêkhateyên 
sereke ên civakê xwe bi xwedî 
nasnameyek serbixwe û taybet 
dizanin û tu yek ji wan xwe bi beş 
yan paşkoya beşa din nizanin. Her 
çiqas ku çend dehsal in desthilata 
serdest li Tehranê de cehda helandin 
û nehiştina nasnameyên cuda dide 
û carek bi navê neteweya dîrokî ya 
xwedî şaristaniyeta kevnar ya Îranî! 
û carek din bi navê civaka yekdest 
ya îslamî ya Îranî! xwestine ku nas- 
nameya civaka rengîn ya akinciyên 
îranê yekdest nîşan bidin, lê ne Kurd 
xwe bi Fars dizanin û ne jî Ereb xwe 
bi şopînerên neteweyek din diza- 
nin û ne jî, tu ol û ayînek din xwe 
bi paremayî û ayîna din bi pêşketî 
dizane. 

Di civakek wusa û erdnîgariyek 
siyasî ya weha de, hikûmetek 
dadperwer a pêkhînerê wekheviyê 
di navbera neteweyan de ku hemû 
pêkhate bi awayek yeksan bihevre 
têde beşdar bin, dikare bi hemû 
aloziyan re bigihîje û gav bi gav 
girêhişkên dîrokî veke û di pirosesek 
demdirêj de, cehdê ji bo nehiştina 
şûnwarên tepeserî, sivikatî û bêpari- 
ya netewî û ayînî bide. 

Lê di gotar û hizra desthilata Teh- 
ranê de ya ku heya niha cih ne- 
girtiye, bi yek çav dîtin û nihêrtinek 
wekhev e ji hemû neteweyan! 
Desthilata Tehranê çi bi navê îdeolo 


E ndam û alîgirên PDKÎ di çend 
cihên Geliyê Qasimlo weke 
pişta tabloyên hatûçûnê, dîwarên 
baxçeyan û piran, siloganên 
şoreşgerane nivîsîn. 

Ev silogan bi wî rengî bûn: “Qasimlo 
Qasimlo! riya te dom heye”, “Silav li 
Pêşmerge”, “Silav li Partiya De- 
mokrat a Kurdistana îranê” û “Mirin 
ji bo rejîma Axûndî”. 


Her di vê derheqê de, di wan cihan 
de jî çalakiyên teblîxî hatine encam- 
dan: 

- Gundê Şiyan a girêdayî Jawaro a 
Sine 

- Gundê Texte û Heşemîz bi boneya 
10'ê Xakelêweyê. 

- Gundê “Nê” a Merîwanê. 

- Gundê Kanîberaz a girêdayî devera 
Şarwêrana Mehabadê. 


jiya Wilayeta Feqîh û çi li jêr navê şaristaniyeta kevnare Îranî! hewl û xebat kiriye ku înkara cudahiyan bike û nasnameyek 
destçêkirî bi ser hemû erdnîgariya îranê de ferz bike. Lê ji ber wê ku ev pênaseya destçêkirî rastîn nine û li nav hinavên 
civaka pirpêkhateyî ya îranê de derneketiye, ji bo sepandinê hewcehî bi tepeserî û helandina nasnameya neteweyên ne Fars 
û ayînên derweyî Şîeya Wilayeta Feqîh hebûye û yek ji alavên tepeseriyê ku mifah jê standine, sivikatî bi nasnameya netewe 
û ayînên din bûye. 

Bi dehan sal in ku pêvajoya han berdewam kiriye û bi sedan hezar çîrokên tejî sivikatî li jêr navê henek û qers li dijî netew- 
eyên xeyrî Fars û ayînên cuda de çê kirine û bi sedan fîlm û pirogramên televîzyonî li her du serdemênPaşatî û Wilayeta 
Feqîh de weşandine, û mînaka herî davîn jî, li bernameya Newrozî ya îsal (1397) de ye li jêr navê “Paytexef’ku nerazîbûna 
neteweyên derweyî Farsan bi dûre hatiye. 

Sivikatî bi nasnameyên din û bi sivik, paremayî û cihê şermezarzanîn û nîşandana wan, alava destê desthilata faşîstî ye ku 
dixwaze neteweyên derweyî Farsan û ayînên derweyî Şîeya Wilayeta Feqîh biçok de bîne, dagîr bike û paşan jî dûr bavêje. 
Lê ev metod ji siyaset û desthilatdariyê, ne tenê neteweyên zulmlêkirî û jêr stem yên îranê biçokde nahîne, belkî tenê kerb û 
kîna zêdetir li nav civakê de diçîne û siberoj e ku bahoz jê berhem tê. 






L êpirsyarê giştî yê PDKÎ 

“Mistefa Hicrî” di merasima 
sersaxiyê ya u Dilovan Îdrîs Barza- 
nî” birayê serokwezîrê Hikûmeta 
Herêma Kurdistanê de beşdarî kir. 

Li gora nûçeya gihîştî malpera 
“Kurdistanmedia”yê, roja Sêşemî 
14'ê Xakelêweyê, di yekem roja 


merasima xwedêjêrazî “Dilovan Îdrîs 
Barzanî”, birayê “Nêçîrvan Barzanî” 
Serokwezîrê Hikûmeta Herêma Kurd- 
istanê de, “Mistefa Hêcrî” lêpirsyarê 
giştî yê PDKÎ digel şandeke rêberati- 
ya hizbê, di Pîrmamê de beşdarî kir, 
û bi vê boneyê jî hevxemî û sersaxiya 
PDKÎ ji “Mes'ûd Barzanî” û “Nêçîr- 
van Barzanî”, û Partiya Demokrat re 


ragehand. Di vê merasimê de, şanda 
PDKÎ bi serokatiya “Mistefa Hicrî” 
ji aliyê “Mes'ûd Barzanî” û serkir- 
dayetiya Partiya Demokrat ve, hate 
pêşwazîkirin, û şanda Partiya De- 
mokrat tevî keyfxweşî nîşandana xwe 
ji bo beşdariya Mistefa Hicrî û şanda 
PDKÎ di vê merasimê de, şanda PDKÎ 
bi rêz û hurmet ve bi rê kirin. 


Sivikatî, alava 
helandinê 

Peyama Komîsyona Civakî ya PDKÎ derheq roja Şehîdên Kurdistanê 


Xelkê bişeref ê Kurdistanê 
Malbatên serbilind ê şehîdan 

Amadebûyiyên birêz ên rêûresma 
10'ê Xakelêwe, roja şehîdên Kurd- 
istanê! 

71 salan berî niha û di rojeke wek 
îro de Pêşewa Qazî Mihemed yekem 
serkomarê Kurdistanê û Seyfê Qazî 
û Sedrê Qazî di qada Çarçira ya 
Mehabadê piştî derbazkirina heyamek 
girtîgehê û birêveçûna dadgeheke 
nimayişî, hatin bidarvekirin û tevlî 
karwanê şehîdan bûn. Lewra îro piştî 

71 salan di vê rojê de em li vir li hev 
civiyane, da ku bi hev re bo careke 
din jî hem rêzê ji rojeke dîrokî di 
nava tevgera rizgarîxwaziya netew- 
eya xwe de bigrin, ku roja mirina 
serbilindane ye, û hem jî soza berde- 
wambûna li ser rê û rêbaza şehîdan 
dubare bikin, û qewl û sozê bidin 
wan, ku her bi vî awayî qurs û qahîm 
li ser armancên ku wan di pêxemê de 
canê xwe gorî kirin berdewam bin. 
Lewra bi nûneratiya ji aliyê rêber- 
atiya PDKÎ ve , em silavan dişînin bo 
canê pak yê pêşewayê xwe ê mezin û 
tewahiya şehîdên riya rizgariya Kurd 
û Kurdistanê û serê rêz û hurmetê li 
hember malbatên wan ên serbilind de 
ditewînin. 

Rêzdarno! 

72 salan berî niha dema ku Komara 
Kurdistanê li ser destê PDKÎ û kome- 
ke mirovên şoreşger û neteweperwer 
ên Kurdistanê û li serveyî hemiyan 

jî Pêşewayê nemir hate avakirin, û 
yekem dewleta modem ya Kurdî di 
dîroka Kurdistanê de neqişand, û di 
heyama kêmtir ji salekê de yek ji 
ezmûnên herî biçirûsk ên Kurdistanê 
û heta navçeyê jî ser girt, û mez- 
nahiya koşka dîktatorî û deshilata 
hikûmeta navendî ji vê wêraniya ku 
hebû zêdetir xiste lerzînê. Eva bû 
kabûsa dagîrkeran, û di encamê de 
her çi ji dest wan hat xistin kar bona 
vê ku vê ezmûnê ji holê rakin... 
Lewar piştî 11 mehan ku bi ser ava- 
kirina Komara Kurdistanê re derbaz 
bibû, hêzeke dagîrker bi alîkariya 
komeke fakterên derveyî û navxweyî 
karî ku bi ser Kurdistanê de zal be, 
û bi bidarvekirina avakerên Ko- 
mara kurdistanê û li serveyî hemiya 
Pêşewa û Sedrê Qazî û Seyfê Qazî 
di 10'ê Xakelêweya 1326'an de piştî 
dadgeheke nimayişî dawî bi temenê 
Komarê bîne, lê nezanîn ku armancên 
komarê û cangorîtiya rêberên wê, çi 
buhayeke mezin in, û çi bo nivşên 
pêşrojê vediguhêzin, û piştî 71 sal bi 


ser vê bûyerê re çîroka merge ser- 
bilindane yê Pêşewa niha jî xwediyê 
bilindtirîn dersa xelkhezî, û azadîx- 
wazî û serfirazî ye, û evîneke bihêz e 
jî bo xistina qedeman ya hemû metirsî 
û nexweşiyan. 

Hêjano! 

Avakirina Komara Kurdistanê û 
cesûrî û berxwedaniya xortên avakerê 
Komarê û jiyana wan mirovên têkoşer 
çiqas hilgirê waneyên şoreşgerî û aza- 
dîxwaziyê bin, şehîdbûna wan jî du 
hemberî wê hilgirê wan wateyên bilid 
e, ku di serdema şehîdbûna Pêşewa 
heta niha jî hêza bibandor ya di nava 
dîroka azadîxwaziya neteweya me 
ye. îro li vir bas ji jiyana şoreşgerane 
nîne, basê mirina şoreşgerane ye, 
ku bêguman bi heman radeya ji- 
yana şoreşgerane, roleke bibandor di 
dîroka bizava rizgarîxwaziya netew- 
eyan de bona bidestveanîna serwerî û 
rizgariyê hebûye. Pêşewayê nemir bi 
bexşîna canê xwe, waneyek fêrî me 
kir, ku tu zindîbûn û manek nikare bi 
qasî wê be. Waneya mirina di pêx- 
ema xelk û xak û welat de..! mirin di 
pêxema azadî û bi serbilindî jiyankir- 
inê. Her ew waneya bû ku serbarê 
dijwariya riya xebat û berxwedana 
neteweya me, û hovîtiya dijminên me, 
lê takên vê neteweyê bi şewq û zewq 
ve, berê xwe didnê, û ji tu metirsi- 
yekê nasilikin, û heta hekî bi dana 
canê wan be jî, eva ye sirra mirina 
şoreşgerane. Diyarîkirina vê rojê jî, 
wekî roja şehîdên Kurdistanê ji aliyê 
hizba me ve, beşeke herî girîng ya 
wê, vedigere ser van watayên bilind, 
ku di çîroka mergê Pêşewayê mezin 
de hene. Mirinek di pêxema nîştiman 
de. Mirinek di pêxema azadiyê de. 
Mirinek di pêxema xelkê, û di encam 
de mirinek di pêxema jiyanê de. 

Rêzdarno! 

Em di derbazbûyî de, û heta niha jî di 
xebateke qurs û qahîm û bixwîn de 
bûn û niha jî em hene. Li dijî zulm û 
zor û çewsandinê di vê xebatê de bi 
dehan rêbe rû sedan û hezaran kadr û 
pêşmerge û dehan hezar xelkê azadîx- 
wazê neteweya me pêşkêşî baregeha 
bilind ya azadiyê kirine. Kesanek ji 
takên xwedîbehre ên xwedîşiyan ê 
vî welatî canê xwe pêşkêş kirine ku 
gellek bi xatircemî ve dikarim bêjim 
dihate kirin ku bingeha civakek azad 
û demokrat û pêşkevtî li ser danên. 

Lê felsefeya ku PDKÎ li ser hatiye 
danîn, perwerdeyek e ku ew hizba 
di nava derûna takên vê hizbê de cih 
kiriye. Wisa kiriye ku hemû jiyanê 


û bi taybetî jiyana bindetsiyê bi her 
nirxekê wemegirin. Her di vir de ye 
ku çîroka canbexşîn û şehîdbûna di 
pêxema jiyaneke baştir û serbilin- 
danetir hate holê. 

Her vê yekê jî weha kiriye ku çîroka 
şehîdbûna vê neteweyê û xebata qurs 
û qahîm û bixwîn ya wan ne tenê 
nabe sedema şêwandina rûçikê xebata 
me, belku berevajî em bi şehîdên xwe 
serbilind in, û her li ber wan e jî ku 
xebata me xwediyê pirestîjeke bilind 
ya mirovî û exlaqî û siyasî ye, eva sir- 
ra felsefeya şehîdbûnê ye. Di rêrewa 
vê xebata bixwîn ya neteweya me, em 
najîn û namirin di pêxema mirinê de, 
em dimirin di pêxema jiyanê de. 

Xelkê xwedîşeref ê Kurdistanê! 


Di sê salên borî de hizba me bi hestki- 
rina bi berpirsayetiya dîrokî li hem- 
berî maf û azadiyên neteweya me, 
û di pêxema vegeşandina xebateke 
hemû alî, di bin navê “Rasan”ê, û li 
jêr dimşma pêkvegirêdana xebata 
çiya û bajar, qonaxeke nû ji xebat xwe 
li dijî rejîma kevneperest ya Komara 
Îslamî dest pê kiriye. 

Mixabin di destpêka cîbicîkirina 
vê xebatê di qonaxa nû de gellek 
kes rabûn, û bi awayekî ji awayan 
dijberiya xwe li hemberî vê pêva- 
joyê nîşan dan, û ji dîtingeha kurt û 
asûdexwziya xwe û bêîradeyiya xwe 
ve, ji felsefeya Rasanê û îradeya vî 
gelî ji bo avakirina dîroka xwe tê 
negihîştibûn. Ewan nîşan dan ku ne ji 
dîroka aştîxwaziya vî gelî tê gihîştîne, 
û ne jî ji raz û sirra şehîdbûnê û bi 



Mela Ehmed Rehîmî berpirsê Komîsyona Civakî ya PDKÎ 


Mixabin di rewta vê xebatê de, hejmarek ji 
baştirîn xortên hizb û gel, me pêşkêşî bare- 
geha azadiyê kirin, lê hemase û cangorîtiyek 
ku wan nîşan dan, selmînerê vê rastiyê bûn, 
ku em hêşta jî li ser piyan in, û bo jiyaneke 
azad û pêşkevtî di hemberî tu metirsî û as- 
tengiyekê de, paşve venagerin. 

şewq ve er bi pêşwazîçûna mergê 
Qazî û Qasimlo û Şerefkendî û bi 
hezaran şehîdên vî gelî tê gihîştibûn. 
Di destpêkirina qonaxa nû de, me haj 
ji metirsî û nirxa vê xebatê hebû. Me 
baş dizanî û dijminê me çiqas dimde 
ye, û me baş jî dizanî û ku nirxa 
azadiyê çiqas giran e, û me baş dizanî 
gelek azadiyê bixwaze, dibe nirxa wê 
jî bide. Mixabin di rewta vê xebatê 
de, hejmarek ji baştirîn xortên hizb 
û gel, me pêşkêşî baregeha azadiyê 
kirin, lê hemase û cangorîtiyek ku 
wan nîşan dan, selmînerê vê rastiyê 
bûn, ku em hêşta jî ser piyan in, û bo 
jiyaneke azad û pêşkevtî ji tu metirsî 
û astengiyekê paşve venagerin, û hekî 
bi bexşîna canê xwe be jî, ew wekî 
rêber û hevçeperên xwe ên şehîd 
ew hizr û felsefeya anîn bîra me, ku 
mergek ku di pêxema nîştiman û riya 
azadiyê û bexteweriya mirovan be, 
gellek binirxtir e. Her eva jî remz û 
raza man û berdewamiya vê neteweyê 
ye. 

Lewra bi hewce dizanim ku di vê rojê 


de carek din silavan bişînim bo riha 
pak ya şehîdên qonaxa nû ya xebata 
neteweya me şehîdên Rasanê. 

Rêzdarno! 

Iro navçeya me ji qonaxên herî hes- 
tiyar û pirr guherîn ên xwe re derbaz 
dibe. Gelleke civak guhertinên kûr 
tê de pêk hatine, ku herçend beşek ji 
van guherînkariyan, aramî tê de cih 
negirtiye, lê ew yek ji vê kêm nake ku 
koma van guhertinan tiştekê dibêje 
me, ku ew jî ew e ku serdema deshi- 
latdariya reha (tewaw) ya dîktatoran 
bi ser diçe, û hertim li hemberî metir- 
siya berbirûbûnê ya xelkê xwe ne. 
Civaka me jî di bin deshilat axûndan 
de nikare ji vê taybetmendiyê bi dûr 
be. Bi baldan bi vê bêşiyaniya siyasî û 
civakî û kulturî û aborî ya ku di îranê 
de heye, pêkhateya vê civakê lerzok 
kiriye. Lewra zêdetir ji her demekê 
egera vê guherînê tê de nêzîk e. Her- 
çend di vê navberê de îran dixwaze bi 
destêwerdan û vegeşandina çalakiyên 
xwe li derve wêneyeke bihêz ji xwe 


nîşan bide, lê hemû amaje bas ji vê 
dikin ku di warê navdewletî û navçeyî 
de îran ber bi kontrolkirin û dûrra- 
girtinê diçe, û ji vê zêdetir nikare bi 
afirandina kêşeyan li derve, kêmasi- 
yên xwe dapoşe,lê anbe ew yek ji bîra 
me here ku her cure cih girtinek di 
vê guherînkariyê de, û desteberkirina 
mafên neteweya me girêdayî ye bi 
asta amadeyî û bandora me. 

Ji dîtina xweamadekirin bo cihgi- 
rtineke bibandor di van guherînkari- 
yan de, li destpêka Reşemeha sala 
borî de kongireya 16'an a PDKÎ bi 
rê ve çû, û komeke guherînkariyên 
girîng di pêkhateya hizbê de pêk anîn, 
,ku her hemû jî di pêxema berfireh- 
kirina sînorê çalakiyan, û bi xwe ve 
girtina zêdetirîn hêza mirovî ne di 
pêvajoya xebatê de. Em di rewşekê 
de ne ku pêwîste em zortirîn hêz û 
enirjiyê rêk bixin û ber bi aliyeke 
bibandor rênîşandan bikin. Kongireya 
16'an gellek bi başî karî nexşeya 
berfirehkirina sînorê çalakî û komki- 
rina hêz û enirjiyên bi bandor darêjin, 


ku em hêvîdar in di warê piraktîkê de 
jî bikarin bi awayê herî baş bi encam 
bigehînin. 

PDKÎ sermayeyeke remzî û mirovî 
ya gellek mezin heye, û em xatircem 
in ku bi piştqahîmiya bi van remzên 
mezin ku di biyavê hizrî û neteweyî 
de me hene, wê hêza mirovî ku em 
xwediyê wê ne, emê serkevin. 

Di vê xebatê de, ku herçend bi bê 
dana nirxan nabe, lê piştqahîm bi 
mîrata bi cih mayî ya şehîdên me, û 
bi cangorîtî û lehengiya pêşmergeyên 
xwe, û piştevaniya bêqisûr ya xelkê 
xwe, û bi bemameyeke pêşkevtî ku 
me heye, em xatir cem in ku emê 
serkevin û canê şehîdên xwe asûde 
bikin. Di dawiyê de, carek din em 
silavan dişînin bo canê pakê yê 
Pêşewayê şehîd, û hevalên wî, û 
hemû şehîdên Kurdistanê 

Serkeve xebata rizgarîxwazane ya 
neteweya me bi rêbertiya PDKÎ 

Komîsyona Civakî ya PDKÎ 
10.01.1397 



»»» Doma manşêtê 


Di nava merasimê de herwisa sirûdek 
li jêr navê “Şehîd” ji aliyê koma 
muzîkê ya hizbê ve hate pêşkêşkirin. 


Di vê merasimê de pexşanek li jêr 
navê “serdarekey serdar” ji aliyê 
hevalê pêşmerge Cemal Fethî (Koçer) 
ve hate xwendin. 


Piştre sirûda Şehîd ji aliyê zarokên 
“Navenda Nêrgiz” ve hate 
pêşkêşkirin. 

Di dawiya merasimê de beste û 
meqamek ji aliyê hunermendan 
Xulam Fatihî û Nizam Secadî ve hatin 
pêşkêşkirin. 


Herwisa Ji bo rêzgirtin ji salroja 
“Şehîdên Kurdistanê”, rêûresmeke 
berfireh di Navenda 3 a Kurdistanê de 
hate lidarxistin. 

Nûçegihanê malpera 
“Kurdistanmedia”yê, ragehandiye 
ku: Roja Şemî lLê Xakelêweya 
1397'an, bi beşdariya kadr, pêşmerge 
û malbatên PDKÎ û mêhvanên vê 
rêûresmê, roja “Şehîdên Kurdistanê”, 
di Navenda 3 a Kurdistanê de, bilind 
hate ragiritin. 

Ev rêûresm bi xwendina sirûda 
neteweyî a “Ey Reqîb” û ragirtina 
deqeyekê bêdengî ji bo rêzgirtin ji 
riha pak a şehîdan û bitaybet şehîdên 
Rasanê dest pê kir. 

Piştre “Kerîm Qelatî” endamê Nav- 


enda 3 a Kurdistanê, bi boneya roja “Şehîdên Kurdistan”ê, peyamek pêşkêşî kesên ku di vê rêûresmê de beşdar bibûn kir. 


Navbirî di beşeke peyama xwe de bas ji vê kir ku: îsal em di heyamekê de roja 10'ê Xakelêweyê, ya bîranîna şehîdên nemir 
yên xwe bilind radigirin ku, xebata nû a Rasana Rojhilat a Kurdistanê de, çendîn qehreman pêşkêşî baregeha azadiyê kiriye, 
û xwîna sor ya wan bûye hêvinê rêbaza me di xebatê de. 


Peyama saziyên Yekîtiyên Ciwanan, û Jinan ên PDKÎ ji aliyê “Amîne Îqtîdad” ve hate xwendin. 


Piştre sirûda bi navê “Werin ba biçîne ser gorî şehîdan” ji aliyê “Siyamend Şabûyî”, pêşmergê PDKÎ ve pêşkêşî amadebûy- 
iyan hate kirin. 


Di beşeke din a vê rêûresmê de, sirûdeke din a bi navê “Megrî Megrî” ji aliyê “Zozan û Şefeq”ê ve hate pêşkêşkirin. 


Piştre sirûda “Ey Şehîdan” ji aliyê dersxwenên kempa Cêjnîkanê ve hate pêşkêşkirin. 


Her di vê derheqê de di piraniya welatên Ewropî jî endam û alîgirên PDKÎ bi pêkanîna merasiman û çalakiyan rêz ji vê rojê 
girtin. 

Di navxwe ya welat de jî endam û alîgirên PDKÎ serbarê zextên rejîma îranê, û serbarê rewşa tund ya ewlehiyê bi her 
awayekî ku ji destê wan hat, kar û çalakiyên teblîxî taybet bi roja Şehîdên Kurdistanê bi rê ve birin. 


















Agirî 


Hejmar (323) 


04 - 04-2018 


5 


S « A 

iyasi 


Kurd goriyê netifaqiyên navxweyî 




Dara Natiq 

D oza berheq a Kurd di van 
çend salên borî de, ji hemû 
demekê zêdetir di rojevê de bûye, 
û bizava Kurdî dikarî bizanebûn û 
hişyariyeke zêdetir, vê derfeta han ji 
bo pêşvebirina berjewendiyên xwe 
yên neteweyî bi kar bîne. Lê mixabin 
derswernegirtin ji ezmûnên tall yên 
berê û netifaqî û ji hev dûrketina roj 
bi rojê zêdetir a partiyên siyasî yên 
Kurdan, cardin valahiyek di nava 
bizava Kurdî de çê kirin, ku dujmin û 
dagîrkerên Kurdistanê weke derfetek 
ji bo betalkirina xewn û hêviyên 
mafxwazane yên neteweya Kurd 
mifahê jê werbigrin. 

Bûyerên karesatbar yên sala 2017- 
2018'an vê yekê baş didin xuyakirin, 


ku tevgera Kurdî hevrîşî parvebûn û 
lêktirazaneke berçav bûye. 

Tu carî bi qasî dema pêş rêfrandomê 
û niha Kurd tûşî perçebûn û ji hev 
belavbûnê nebûne. Di zirûfa niha de, 
ger bizava Kurdî bi giştî di herçar 
parçeyên Kurdstanê de pêdeçûnek bi 
ser mêtoda xebet û stratêjiyên xwe de 
nekin, û tekezê li ser hevduqebûlkirin 
û hevgirtin û berjewendiyên xwe yên 
neteweyî neke, yê tûşî hiloşîn û xe- 
sareke mezintir ji niha bibe. Veşartina 
rastiyan, û senger li hevdu girtin, û 
dijberî û bûn bi ecêndaya dagîrkeran 
bona şikandina hevdu, wê karesatên 
mezintir ji xeyaneta 16'ê octeberê û 
bûyerên karesatbar ên Şengal û Efrînê 
û...hwd, bi xwe re bîne. Ya ku niha 
dixuye, tevgera Kurd bi du eniyên 
cuda û têfikirînên ji hev dûr dixebitin. 
Eniyek ku hilgirê hizrek serbixw- 
eyîxwaz û nasiyonalîst e, û serbarê 
tev zext û givaşên heyî ji bo gihîştin 
bi xewna serbixweyî a gelê Kurd 
fîdakariyê dike, û tehemula zehmetî 
û astengiyan dike. Lê eniyeke din bi 
tewahî dij bi hizra serbixweyîxwaziyê 
sekiniye, û bûye ecêndeya dagîrkeran 
û çavê wan li hember berjewendiyên 
neteweyî Kor e. 

Kultura milmilanê û kerb û kîn û 


senger lihevdugirtina bizava Kurd û 
bi taybetî eniya girêdayî dagîrkeran 
ve, tu xatircemiyek ji bo ewlehiya 
neteweyî û pêşdebirina doza berheq a 
neteweya Kurd nehêlaye. Bi wê neti- 
faqiya ku îro di nava mala Kurd de 
heyî, Kurd nikare zemaneta manewa 
xwe heta bo yek rojê jî bike, ca çi 
bigihîje bo demek dirêjtir. Metirsiya 
çêbûna şerê birakujî di nava bizava 
Kurdî de, ji hemî demek zêdetir di 
rojevê de ye. Hêzên dagîrker û yek ji 
wan Komara Islamî a Iranê bi mifah- 
wergirtin ji wê valahiya ku di nava 
bizava Kurdî de çêbûyî, kariye hêj- 
moniya xwe bisepîne û ji rêya aliyên 
girêdayî xwe ve, astengiyên mezin 
li hember hizra nasyonalîst û serbix- 
weyîxwazî a gelê Kurd de çê bike, û 
valahiya han ji bo netifaqiyên zêdetir 
heya asta çêkirina şerê birakujî weke 
derfet bi kar bîne. 

Di vê zirûfa han a hesas de ku 
dagîrkerên Kurdistanê serbarê asimîle 
û qirkirina Kurdan û çêkirina neti- 
faqî û şerê birakujî, li hewla parçe- 
parçekirin û guherîna demografiya 
Kurdistanê de ne, lewma pêdivî ye ku 
bizava Kurdî li hember wan pîlan û 
metirsiyên han bi zanebûn û hişyarî û 
berpirsane bilivlive, û berjewendiyên 
neteweyî nekin qurbaniyê nakokî û 


Tu carî bi qasî 
dema pêş refe- 
randomê û niha, 
Kurd tûşî perçe- 
bûn û ji hev be- 
lavbûnê nebûne 


kerb û kîna li hember hevdu de. Çare- 
semekirina vîros û xwexuriya di nava 
bizava Kurdî û veşartina îxanetên pişt 
perde a wan kes û girûpên girêdayî 
dagîrkeran, wê malwêraniyeke zêdetir 
ji bo Kurdan bi xwe re bîne, û rêya 
gehîştin bi elenda serkevtinê dirêjtir 
bike. 

Dibe berjewendiyên neteweyî û 
nîştimanî weke bingeha sereke a hizr 
û stratêjiya siyaseta Kurdî were bi- 
karanîn, û gelê Kurd ji hizb û girûpan 
derbas bibe û neteweyî biryar bide, 
hekî ne, qederek biyûm û nediyar li 
benda me ye. 

Xebata Kurd bo bidestveanîna azadî û mafê diyarîkirina çarenivîsa xwe her berdewam e 

N avenda Hevkariya Hizbên 
Kurdistana îranê bi boneya 
10'ê Xakelêweyê roja şehîdên 
Kurdistanê daxuyaniyek belav kir. 

Deqa peyamê weha ye: 

Xelkê xebatkar ê Kurdistanê! 

10'ê Xakelêweyê roja bidarvekirina 
Pêşewa Qazî Mihemed serkomarê 
Kurdistanê û Sedrê Qazî û Mihemed 
Husênxanê Seyfê Qazî ye. 71 salan 
berî niha di roja 10'ê Xakelêweya 
1326'an de, Pêşewa Qazî Mihemed 
yekem serkomarê dewleta Ko- 
mara Kurdistanê di Çarçiraya bajarê 
Mehabadê de, rast di wî cihî de ku 
Pêşewa Qazî, Komara Kurdistanê 
ragehandibû, bi fermana Mihemed 
Rizaşahê Pehlewî hate bidarvekirin, 
û canê xwe yê pak di riya azadiya gel 
û nîştimana xwe gorî kir. Çend rojan 
piştre jî hejmareke din ji efserên Spa- 
ha Millî ya Kurdistanê û karbidestên 
din ên hikûmeta Komara Kurdistanê 
di navçeyên Seqiz û Bokanê de hatin 
bidarvekirin. 

Bi vî awayî rejîma Mihemd Riza Şah 
piştî vê ku di encama gelekomeyeke 
navneteweyî de karîbû Komara 
Kurdistanê ji nav bibe, bi armanca 
serkutkirina tevgera mafxwazane ya 
xelkê Kurdistanê pêleke berfireh ya 
îdam û kuştin û girtin û şopandin û 
zext û givaşê di Kurdistanê de dest pê 
kir. Karbidestên dewleta Tehranê ser 
vê baweriyê bûn, ku bi vî karî dikarin 


bîra azadîxwaziyê di nava xelkê 
Kurdistanê de bo hertim ji nav bibin, 
lê herwekî Pêşewa di dema bidarve- 
kirinê de rû li kirêgirtiyan ragehand: 
“Bi kuştina min bîra azadîxwaziyê 
di Kurdistanê de, ne tenê ji nav naçe, 
belku di pêşerojê de bihêztir jî dibe”. 
Bûyerên piştre rewayiya vê gotina 
hekîmane ya Pêşewa selimandin, ku 
gelê Kurd ne tenê her dest ji xebat 
û berxwedan û armancên Komara 
Kurdistanê hilnegirt, belku armancên 
Komara Kurdistanê bûne sembol û 
mînaka xebat ji bo azadî û rizgariya 
neteweya Kurd di raserî navçeyê de, 
heta ew hemû zext û serkutkirina ku 
Komara Îslamî wekî mîratgirê biheq 
ê rejîma paşatiyê, di heyama deshilat- 
dariya reş a xwe de li dijî gelê Kurd 
bi kar aniye, bi xebata yekgirtî ya 
siyasî û medenî ya xelkê Kurdistanê 
bersiveke tund pê hatiye dan. Waye 
ku îrorojê di her çar perçeyên Kurdis- 
tanê de xebta bo rizgariyê bi awayên 
curbicur dom heye. 

Lewra roja 10'ê Xakelêweyê di 
dîroka xebata rizgarîxwazane ya 
xelkê Kurdistanê de, hekî ji aliyekî ve 
wek rojeke tall û nexweş tê naskirin, 
lê ji aliyekî din ve wekî roja peyman 
nûkirinê û nîşandana yekgirtinê bona 
gihîştina bi armnacên tevgera netew- 
eyî-demokratîk a xelkê Kurdistanê tê 
naskirin. Niha piştî derbazbûna heft 
dehikan bi ser bidarvekirina Pêşewa û 
hevalên wî re, em dibînin ku tevgera 
Kurd bûye faktereke bihêz ya xebat 
û tekoşîna ji bo azadî û demokrasiya 
di îran û navçeyê de, û bîra neteweyî 


û azadîxwazane di sertaserê Kurdis- 
tanê de, bi şêweya herî baş û bilind 
xwe nîşan da.îrorojê civaka Kurdis- 
tanê hatiye guhertin, û bûye civakek 
çendreng û pêşkevtî û peloral û çend 
hizbî. Lê hemû hizb û rêkxirawên 
nîştimanî û demokratîk û azadîxwaz 
ên Kurdistanê, serbarê cudahiya siyasî 
ya di navbera wan de rêz ji Komara 
Kurdistanê û armancên wê digrin. 

Ew yek nîşanderê vê ye ku Pêşewa 
û armancên Komara Kurdistanê, ne 
tenê her milkê hizbeke diyarîkirî nine, 
belku nîşana hevbeş ya kultura siyasî 
ya azadîxwazane ya xelkê Kurdistanê 
û hizbên xebatkar ên ser qada xebata 
di Kurdistanê de ne. Pêşewa Qazî çi 
di dema ragehandina Komara Kurdis- 
tanê de, û çi jî di wesiyetnameya xwe 
de, wekî rêberekî neteweyî û dilsoj 
û şareza pê li ser vê yekê dadigre, ku 
xebatkarên gelê Kurd hewce ye di 
hemberî dijminên Kurdistanê de qa- 
hîm û yekgirtî û hevdeng bin, û di nav 
xwe de jî û di hemberî yektir jî nerm 
û dûrbîn û singfireh û bisebir bin. 

Lewra em ew hizb û rêkxirawên ku 
di çarçoveya Navenda Hevkariya 
hizbên Kurdistana îranê kar dikin, 
li dewra hevûdin kom bûne, û îsal 
di salvegera 10'ê Xakelêweyê de 
serbarê hemû cudahiyên hizbî û siyasî 
ên xwe, bo carek din jî di pêxema 
berbipêşvebirina armancên xelkê 
Kurdistanê de, pêkve pê li ser hevkarî 
û hevdengî û hevxebatiya digel yektir 
dadigrin. Peymanê jî digel riha pak ya 
Pêşewa û hemû şehîdên riya azadî û 
rizgariya xelkê Kurdistanê nû dikin, 


ku alaya xebata wan heya serkevtinê 
bilind û bipêl radigrin.Em vê derfetê 
bi kar tînin û daxwazê ji xelkê Kurd- 
istanê dikin, ku hindî zêdetir li dewra 
armancên tevgera Kurdistanê kom 
bibin, û xwe organîze bikin, û refên 
tekoşînê û çeperên berxwedaniyê 
bihêztir bikin, ew morala xebatkarane 
ya we ku di boneyên curbicur ên îsal 
de, wekî rûdawa erdheja Kirmaşanê 
û piştevaniya ji kolberan û bibîranîna 
newrozê, we ji xwe nîşan da, bo me 
jî wekî hizb û rêkxirawên siyasî bûye 
hêvinê yekîtî û hevxebatiya zêdetir, 
û ji bo derswergirtinê dibe. Em bi 
hêviyeke zor û moraleke bilind ya xe- 
batkarane ve ber bi saleke din ji xebat 
û berxwedanê ve diçin. 

Ji vir ve jî bi ew qasê berpirsyariyê 
ve em radigehînin ku gelê Kurd di 
Kurdistana îranê, û hizb û rêkxirawên 
xebatkar amadeyî û şiyan û derfeta vê 
yekê di xwe de dibînin, ku di pêva- 
joya guherînên îran û navçeyê de, 
wekî paramêtreke mezin û biban- 
dor û demokrat rola xwe bilîzin, û 
ezmûna siyasî ya Komara Kurdistanê 
û tevgera nû ya van çar dehikên borî 
ên Rojhilata Kurdistanê ber bi pêşve 
bibin. 

Silav li riha pak ya Pêşewa Qazî û 
hemû şehîdên riya azadî û rizgariyê! 
Silav li armancên komara Kurdistanê! 
Silav li xelkê xebatkar ê Kurdistanê! 

Navenda Hevkariya Hizbên Kurd- 
istana îranê 
08.01.1397 

Nerîna Lîderan 



Mihemed bin Selman: 


“Hem Îsraîlî û hem jî Felestîniyan 
mafê jiyana aştîxwazane li ser erdên 
xwe hene”. 



Erdoxan: 



Netanyaho di bersiva Erdoxan 
de: 


“Arteşa Îsraîlê naxwaze ku dersa ex- 
laqê ji kesî fêr be ku bi xwe bi salan e 
sivîlan komkuj dike”. 



James Mattis di dema pêşwaziya ji 
John R. Bolton: 

“Spas ku tu hatî. Min bihîst ku tu 
wekî şeytan î. Ez çavnihêrê dîtina te 
bûm”. 


Li Parîsê rewşa Kurdan di panêleke siyasî de hate nirxanidin 

TVi panêlekê de ku li ser rewşa Kurd, 
hewla Kendal Nezan serokê 
Enstîtuya Kurd li Parîs pêk hatibû, 
Îdrîs Ehmedî endamê Navenda Siyasî 
ya PDKÎ ragehand ku serbarê hemû 
serkutkariyan di Rojhilata kurdistanê, 
xebateke medenî heye û pêşmerge jî 
piştevanê xelkê Kurdistanê ne. 

Di vê panêla siyasî de, Îdrîs Ehmedî bi 
eşker bas ji destêwerdanên rejîma îranê di 

* 


nava karûbarên welatên navçeyê û bi taybetî dariştina pîlana dagîrkirina Kerkûkê kir, û ragehand ku li her cihekî ku Kurd 
bixwaze deskevtekê bi dest bixe, rejîma îranê berî hemiyan dijayetiyê dike. 

Wî herwisa got ku rejîma îranê radigehîne ku Îsraîl û Erebistan û Amerîka piştgiriya tevgera kurdî dikin, û armanca rejîmê 
ji vê yekê, ew e ku tevgerên nîştiman lawaz bike, niha aliyên Kurdî dest bi xebateke nû bi navê Rasan kiriye ku ew jî tê 
wateya berdewamiya xebatê. Ew jî di demekê de ye ku givaş li ser hêzên Kurdî heye. 

Komara Îslamî givaşa xwe li ser partiyên siyasî û li ser xelkê zêde kiriye.Rejîma îranê ku berê du serkirdeyên Kurd bi 
navên Dr. Qasimlo û Dr. Şerekendî teror kirine niha jî berdewam e li ser van teroran. 

Niha li Kurdistana îranê berxwedaneke sivîl heye, û rejîm dixwaze ku hêza çekdar bi kar bîne, bo serkutkirina vê xebata 
medenî, lê hebûna hêza çekdar dibe piştevanek bo vê hêza medenî. 

Herwisa di vê panêlê de Osman Baydemir parlemantarê HDP'ê û siyasetvanê naskirî ê Bakûra Kurdistanê ragehand ku 
êrîşa bo ser Efrînê dagîrkirina xaka Kurdistanê ye, û Erdoxan piştî têkçûna DAÎŞ'ê dixwaze ku li hemû herêmê de deshilat- 
dariyekê bo wan cehadîst û tundrevên Îslamî ava bike ku ser bi Tirkiyê ne, û hekî civaka cîhanî pêşiyê ji wan tundreviyên 
Erdoxan negre, ew deshilatdariya tundrevan, wê pêk bê. 

Wî herwisa ragehand ku Tirkiye li hemû cihekî dijî mafê Kurdan e. Li Başûra Kurdistanê jî me dît ku çawa dijberiya refe- 
randomê kir, û piştgiriya dagîrkirina Kerkûkê kir. Wî got hekî Kerkûk neketiba, Efrîn jî nediket. 

Wî derheq hevpeymaniya AKP'ê ya bi MHP'ê re got: Erdoxan dostatiya MHP'ê kir ku bikare bi piştevaniya wan li ser 
kursiyê deshilatê bimîne, û şertê MHP'ê jî ew bû, ku li her ciekî Kurd hebin, dibe Erdoxan dijayetiya deskevtên wan bike, û 
her du aliyan li ser vê yekê rêkkevtin kir. 


Serkomarê Tirkiyê berdewam e li ser gefên xwe 


E rdoxan serkomarê Tirkiyê ku bi alîkariya çeteyên bi nav Arteşa Azad û bi van hemû teknolojiya xwe ya pêşkevtî 
du heyvan kêşa heya ku karî têkeve Efrînê, niha jî gefa çûna bo nav Şengalê dixwe. 

Navbirî roja borî ragehand ku wan dest bi operasiyona li Şengalê kiriye, lê îraqê ret kir ku hêzên wan ketibin nav Şengalê 
de. Navenda Hevbeş ya îraqê bi weşandina daxuyaniyekê belav kir ku rewş di herêmên Mûsil, Şengalê û navçeyên sînorî 
aram e, û tu hêcetek nine ku hêzên Tirkiyê têkevin nav sînorên wan de. 

Ji aliyekî din ve di demekê de, Tirkiye berdewam e li ser gefan li dijî Şengalê, ku KCK'ê bi weşandina daxuyaniyekê rage- 
hand ku erk û wezîfeya wan ya li Şengalê bi dawî hat, û ewê vegerin cihên xwe yên berê, û ew naxwazin ku şerekî din di 
Şengalê de rû bide, ku cardin û bi fermaneke din Êzidî ji warê xwe aware û derbider bin. 

Herwisa KCK'ê ragehand ku wan di dema êrîşa DAÎŞ'ê bergirî ji Êzidiyan kir û piştre jî hekî ew ratsî êrîşan bên, emê bêne 
Şengalê û bergiriyê ji wan bikin. 

Ew hemû êrîş û gefxwarinên berdewam ên serkomarê Tirkiyê herçend nebûne sedema vê ku civaka cîhanî pêngaveke 
bikiryar li dijî Tirkiyê hilgire, lê di asta bîr û raya giştî û bîr û raya civaka cîhanî de, ew baweriya çêbûye ku Erdoxan di 
hizra berfirehkirina bazineya deshilata xwe, û vegerandina Tirkiyê bo sînorên serdemê xelafeta Osmanî de ye. 

Heta di vê derheqê de “John R. Bolton” şêvirmendê ewlehiya neteweyî ya Amerîkayê bi eşkere ragehandiye ku AKP Tir- 
kiyê ji sîstema sekolar ve, ber bi sîstema xelafetê ve dibe, û dibe pêşiya wan zêderewiyên AKP bêne girtin. 

Her derheq gefên Erdoxan bo ser Şengal û Qendîlê, siyasetvanê naskirî ê Bakûra Kurdistanê Osman Ocelan jî ragehand ku 
bêguman Erdoxan di fikra pêkanîna xelafeta Osmnaî de ye, û wê êrîşî ser Qendîlê jî bike, lê Amerîka û hevpeymanên wê 
bona vê ku, hez nakin şer zû bi dawî bê, wê sîstema paratsina esmanî danên, da ku Tirkiye nekare balafirên şer bi kar bîne, 
lewra hevsengiya şer heya astekê wê bê parastin, û şer wê gellek dom bilce, û ew yek di berjewendiya Amerîkayê û heval- 
bendên wê de ye. 

Li gora gotina navbirî, eva tevlik û davek e ku Amerîkayê bo Tirkiyê daniye, da ku Tirkiyê rastî lawazî û şikestê di şer de 
bike, û bîr û raya navxw eya Tirkiyê jî, li dijî Erdoxan tûj bike. 

Di 10'ê Xakelêweyê de şehîd “Kako” hate bibîranî 


R êvîngên riya pirr ji serwerî ya şehîdan 
di 71.mîn salvegera şehîdkirina Pêşewa 
de, şehîd Kako dersxwanê emegdar ê mek- 
teba Pêşewa bi bîr anîn. 


Li gora nûçeya ku gihîştiye malpera 
“Kurdistanmedia”yê endam û alîgirên PDKÎ û 
rêvîngên rê û şopa şehîdan, wekî emegnasiyekê 
li hemberî şehîdê serkirde Kawe Cewanmerd 
serdana tirba bavê wî li bajarê sine de kirin, û bi 
danîna wêneyê şehîd Kawe û xemilandina tirba 
şehîd Necmedîn Cewanmerd bi camane û alaya 
Kurdistanê û qevdên gulan, hem emegdariya 
xwe bi rêbaza şehîdan nîşan dan, û hem jî pey- 
man digel rêbaza pirr serwerî ya wî nû kirin. 


Şehîd Davûd Cewanmerd naskirî bi Kawe 
Cewanmerd kurê şehîd Necmedîn Cewanmerd 
sala 1380'î a Rojî ji riya hevalên beşa rêkxis- 
tina nepenî ya nav bajarê Sine ve pêwendiyeke 
rasterast digel PDKÎ digre, û sala 1388'an a 
Rojî bi sedema eşkerebûna çalakiyên xwe, xwe 
gehande refa pêşmergeyên PDKÎ û piştî beşdariya di dewereya 193 a destpêkî a pêşmerge de, di buhara sala 1389'an de, bi awayekî fermî kincê pîroz û pirr ji şanazî ê 
pêşmergatiyê li xwe kir. 


Bi sedema kêrhatîbûnê, di kongireya 15'an de wekî endamê Komîteya Navendî hate hilbijartin. Piştre erka berpirsayetiya TISH TV pê hate spartin û di vî warî de 
bêravestiyan kar û xebat kir. 

Di sala 1394'an de, berpirsayetiya teşkîlata eşkere ya PDKÎ pê hate spartin, û di vê erk û wezîfeyê de jî bi dil û can xizmet kir.Mixabin roja 15'ê pûşpera 1395'an di 
gundê Boriyerê de, digel hevçeperê xwe şehîd Serkewt Semedî tevlî karwanê sorxelat ê hizb û gel bûn. 


Pêşwaziya Makron ji Kurdên Rojava, Tirkiye êşand 


P iştî vê ku Makron serkomarê 
Fransayê pêşwazî ji heyeteke 
siyasetvanên naskirî û bibandor ên 
Rojavaya Kurdistanê kir, Tirkiyê 
bi tundî dijkiryar ji xwe nîşan da, û 
Fransa wekî durû bi nav kir. 

Roja borî Erdoxan derheq biryara 
Fransayê ya derbarê navbeynkariyê 
di navbera PYD'ê û Tirkiyê de got: 
“Gelo serkomarê Firansayê xwe çi di- 
hesibîne ku dibêje emê navbeynkari- 
yê di navberta Tirkiyê û -bi gotina 
wî- terorîstan de bikin”. 



demên herî hestiyar de pişta gelê Kurd girtiye, dîsan 
ragehandiye ku ew nahêlin Tirkiye êrîşî ser Minbicê 
bike. 


Heyeta ku serdana koşka Êlîze kiribûn jî, ragehandine 
ku hevdîtineke pirr baş bû, û Firansa amade ye ku hêzê 
bişîne Minbicê. 


Serbarê vê ku Tirkiye radigehîne ku şerê wan tenê li dij 
PKK û aliyên girêdayî PKK ye, lê çavdêrên siyasî ra- 
digehînin her çawa ku Tirkiyê gellek caran neveşartiye 
ku ew li dijî pêkhatina statuyeke Kurdî ne, vê varê jî 
ew êrîş her di vê çarçoveyê de ne, û ew naxwaze ku 
statuyeke Kurdî hebe, bi taybetî niha ku gellek nemabû Kurdên Rojava bigihîjin behra Medîteranê. 


Piştre serkomarê Tirkiyê gef xwarin 
ku ewê herin Minbic, Girê Spî, Serê 
Kaniyê, Hesekê û Şengalê. 

Her di vê derheqê de, Firansa ku di 


Herwisa Tirkiye di hizra vegerandina sînorên xwe bo serdema împeratoriya Osmanî de ye. Hêjayî basê ye ku şeva borî di 
bemameya civak û siyaset ya TRT6 de, mêhvanekî Kurd yê vê pirogramê ku şêvirmendê serokwezîrê Tirkiyê ye jî, bi eşkere 
got ku mafê Tirkiyê ye ku li gora madeya 51 ya yasaya şer, ji Efrînê demekev. Herwisa bas ji vê jî kir ku Tirkiye hêdî-hêdî 
herêmên ku piştî hiloşîna împeratoriya Osmanî ji dest dabûn bi dest dixe, û tu aliyek nikare pêşiya Tirkiyê bigre. 


Çalakiyên teblîxî yên bi boneya 10'ê Xakelêweyê dom hene 

E ndam û alîgirên PDKÎ bi boneya 10'ê Xakelêweyê roja “Şehîdên Kurdistanê”, bi awayekê berdewam û bi rengên curbicur pêyman digel şehîdên Kurd- 
istanê nû dikin. 

Li gora nûçeya gihîştî malpera “Kurdistanmedia”yê, bi boneya 10'ê Xakelêweyê, endam û alîgirên PDKÎ yên di bajarê “Nexedê” de, li ser bilindahiya “Qozlû” a 
gundê “Yonisliyan” a wî bajarî de, bi hildana alaya Kurdistanê, bi dirêjahiya 8 metran û panahiya 3 metran ev dever neqişandin. 

Piştî hildana wê alaya Kurdistanê, caş û kirêgirtiyên rejîmê, ku çavên wan ba nedigirt, vê alaya hatî neqişandin a Kurdistanê bibînin, sibêzûyekê zû êrîşî ser çiyayê 
Qozlûyan kirin, û ev ala kom kirin. 

Têkoşerên Demokrat di bajarê Kamyaranê de jî, alaya Kurdistanê bi boneya 10'ê Xakelêweyê hildan. 

Hikûmet sebeba birrîna nanê xelkê ye 


D i civîna fermandar û berpirsên ewlehiyê yên rejîmê de, li bajarê Seqizê ya digel 
bazariyên wî bajarî de, xelkê dijkiryar li hemberî axavtinên berpirsên rejîmê de 
ji xwe nîşan dan. 



Li gora nûçeya gihîştî malpera “Kurdistanmedia”yê, berpirsên ewlehî, îdarî û nûnerê 
dewletê di bajarê Seqzê de, bi çavsaxiya çend kesên girêdayî rejîmê civînek ji bo bazariyan 
û kasbikarên wî bajarî di pasaja “Elmasa Xerb” de lidar xistin. 

Di vê civînê de, tevî pîrozbahîkirina sala nû, nûnerên rejîmê hewldan dan ku tawana rewşa 
nebaş a niha ya jiyanê û derbazkirina xelkê, ji stûyê xwe derbixin, û bixne stûyê neyarên 
“ferzî” de. 

Li gora vê nûçeyê, hevwelatiyên bajarê Seqizê, bi awayekî eşkere ji fermandar û şanda 
dewletê re gotin ku: Em dizanin hûn tu karekî ji bo me encam nadin, û daxistina sînoran bi 


dirêjkirina enfal û qirkirinekê dizanin ku, di Kerkûk û Efrînê de bi awayekê eşkere dest pê 
kiriye, û di Rojhilat de jî ew siyaset bi daxistina riya kasibiyê û qutkirina nanê sivka (sifreya) yek bi yek ji gelê Kurd di vê parça Kurdistanê de tê domandin. 
Nûçegihanê “Kurdistanmedia”yê, di vê derheqê de radigehîne ku: 

Berpirsên dewletê xeryî soz û qewlên bê bingeh tu bersivek ji bo daxwaz û rexneyên xelkê tunebûn, û bi awayê giştî axavtinên wan ji kesên guhdar re ev yeka diseli- 
mandin ku tu tiştek baş nabe, belku ya heyî jî wê xirabtir be. Her di vê demê de jî, di Kurdistana Rojhilat de kirîza aborî bi sebeba daxistina bazarên sînorî gellek zêde 
bûye, û kasbikar û kesên bazarî, tevî xelkên asayî rastî bêkarî(betalî) û giraniya bazarê hatine. 


‘Kurdpa”yê amarên derheq rewşa mafê Mirovan ya Kurdistana îranê di sala 1396'an de belav kir 



A jansa Nûçegihaniya “Kurdpa”yê, di raporeke amarî de, bas ji rêje û çavaniya binpêkirina mafê 
mirovan li Kurdistana îranê, di sala 1396'an de kiriye. 


Ev rapora li gora amarên ku hatine tomarkirin ji aliyê Navenda Amarê ya Ajansa Nûçegihaniya “Kurdpa”yê ve, 
hatiye amadekirin, û bi awayê navgînî (rêjeyî) ye. 

Navenda amarê ya Ajansa Nûçegihaniya “Kurdpa”yê belav kiriye ku, 3 hezar û 166 caran binpêkirina mafê 
mirovan di Kudistana îranê de çê bûne, ku ew yek li çav 5 salên derbazbûyî zêde kiriye, eva di demekê de ye 
ku ev amarane bibelge ne, û ji çavkaniyên bihêz û bawer pêkirî ve hatine wergirtin. 

Li gora vê raporê di sala derbazbûyî de, 2191 mînakên giritin, kuştin û birîndarkirina kolberan di kurdistanê de 
me hebûne, herwisa 50 hevwelatiyên sivîl, girûpên dîlanê, 49 xwendekar, 14 çalakvanên medenî, 3 nivîskar, 3 
mamoste, 3 çalakvanên Xwazayê, 3 helbestvan, 5 nûçegihan, 8 çalakvanên torên civakî, 2 mamostayên za- 
nîngehê û komek ji hûnermend û kêmaniyên mesebî ji bo îdareya îtila'atê hatine gazîkirin. 

Di sala 1396'an de 81 hevwelatiyên Kurd bi tometên siyasî- ewlehiyê ji aliyê dadgeha înqilab a rejîmê ve ji bi 
hepsên demdirêj û nerewa hatine mehkûmkirin.Navenda Amarê ya Ajansa “Kurdpa”yê, bas ji vê kiriye ku di 
heyama yek sala derbazbûyî de, di Kurdistanê de mînakên binpêkirina mafê mirovan di Kurdistanê de zêdeyî vê ye ku bas jê tê kirin, lê mixabin bi sedema nebûna 
saziyekê taybet û destpêranegihîştina bi çavkaniyan, zanyariyên zêde di ber dest de tunînin.Deqa tewaw a vê amarê di beşa Farsî a Ajansa Nûçegihaniya “Kurdpa”yê 
de heye, û ji bo mifahwergirtina ji vê amarê bi anîna navê çavkaniyê rê pê tê dan. 


Teberzedî: Rejîm tirîbonên cihên muqedes bo derevan bi kar tîne 


JJişmetullah Teberzedî ragehand, me îraniyan di destên girûpeke qewmî de gîr kiriye ku bi derev dibêjin azadî di îranê de heye. 

Hişmetullah Teberzedî sekreterê giştî ê “Cibheya Demokratîk ya îranê” di bersiva peyama newrozî ya Trump serkomarê Amerîkayê de ragehand, me îraniyan di 
destên girûpeke qewmî de gîr kiriye ku bi navê meseb û ji tirîbonên cihên muqedes ve rojane derevan dikin, û dibêjin azadî di îranê de heye. Navbirî di nameya xwe 
de nivîsandiye: 

Ez jî bîr nakim ku Obama di peyamên xwe yên newrozî de xelk û rayedarên rejîm li rex hev didanîn, ku eva zulmeke eşkere bû derheq xelkê îranê, rast wekî danîna 
gur û pez li cem hev. Lewra peyamên pîrozbahiyê ên Obama ji me re dilêş û bikovan bûn, heta ku cihê kêfxweşiyê bin. 

Teberzedî di doma nameya xwe de bo Trump dinivîse: 

Di dema îmzakirina Bercamê de min ji girtîgehê ve name jê re nivîsand, û ew name bi berfirehî di ragehandinên Amerîkayê de deng veda, û min hişdarî dabû Obama 
ku nabe xelkê îranê û mafê mirovan bike qurbaniyê berjewendiyên axûndên hakim bi ser îranê de, lê Obama guh neda vê daxwaza me. 

Ez bi xwe zêdetir jil 8 salan e ku bi sedema dijayetiya Xamineyî û rejîma wî girtî me, lê ez xebata xwe li dijî vê rejîmê didomînim. 

Derheq guherîna rejîmê jî navbirî daxwaz kiriye ku ew wekî cîhana azad piştgiriya daxwazên yasyaî û demokratîk ên xelkê îranê bikin, da ku xelk bikare di referando- 
meke azad û demokratîk de beşdar be. Bêguman %90 a xelkê îranê wê dengê “NA” bidin vê rejîmê. 


Di dawiyê de Teberzedî bo Trump dinivîse: 

Xelkê îranê azad nînin da ku bikarin spasiya we bikin, lê ez we xatircem dikim heta xebatkarên wekî min hebin, hekî di reşçalên rejîmê de bibin qurbanî jî, emê vê 
yekê bêjin ku, di pêşerojê de baştirîn dost û hevlabned bona aştî û pêkvejiyanê di herêm û cîhanê de, wê xelkê mezin ê Amerîkayê be 

Zimanê Kurdî I Tiştonek 


Qursên Kurdî, A. Karabax 

Mînak 520 : Ji bo wan çend bikaranîn : 

I. Di awayê rewşîn de : 

a. Gulçîn, bi xebatê bi ser ketibû. b. Ew ji dil de dixebitiya. 

32. Di awayê şibandinê de: 

a. Azad wek te dixwîne. b. Gul jî wanî dixwîne. 

3. Di awayê xurtkirî de : 

a. Ev zarok gelek xweşik in. b. Wê derman pir xwariye. 

4. Di awayê payedar de : 

a. Em ji we pirtir beziyan. b. Hun ji me kêmtir beziyan. 

5. Di awayê şanîdanê de : 

a. Min guhdarî kir ku wî wiha digot. b. Niha jî ez wisa dibêjime. 

6. Di awayê daxwaziyê de : 

a. Bila hun ê ji me re bişînin. b. Ma wî negotibû û em jî gelek geriyan. 

7. Di awayê gumaniyê de : 

a. Dibe ku Dîlan bê cem wan. b. Belkî ew îro nikare bê. 

8. Di awayê misogeriyê de : 

a. Helbet nikare bê, ew nexweş e. b. Bêguman ew ne li wir e, ez dizanim. 

9. Di awayê diyarkirî de : 

a. îro ji ber serêşê, Gul neçû dibistanê. b. Saet, çaryek kêm nehê ne. 

10. Di awayê nediyar de : 

a. Ew ê rojekê bizivire welatê xwe. b. Şevek ji şevan bû, rêwî dimeşiyan. 

II. Di awayê sedemê de : 

a. Mem, bo karê xwe sibehê zû hatibû. b. Ew çima dixebitî, qet nedifikirî. 

12. Di awayê erêkirinê de : 

a. Belê, min dîtina we pejirand. b. Hevalno, hun ser çavan hatine! 

13. Di awayê neyîniyê de : 

a. Ez ne zû têm, ne dereng dimêm. b. Wan, pirtûk hîn nedane weşandin. 

14. Hwd. 



Mihemed Emîn Doskî/Duhok 

- Tiştîkê min çar reng e, gelek bi 
nav û deng e 

Li çar parcên welatî, bo wê xebat 
û ceng e 

Kesk û spî sûr li ber, rojeka zer 
ketî ser 

Li hembêza esmanî, yê bilinde her 
û her 

Sûr e nîşana xûn e, kesk e ya xêr 
û jînê 

Spî jî yê aştiyê ye, roj ya hizir û 
zanînê 

Keskusûr e yan tav e, alaye yan 
gulav e. (* Ala) (36) 

- Tiştîkê min û te ye, li ber destê 
hemiya heye 

Di avê da dilTelit, saloxet jê ev e 

ye 

Çi car xo nahebînit, bihay bo xo 
nabînit 

Ji bo mifayê xelkê, herdem xo 
dilTelînit 

Yê giring û erzane, bo paqijya 
hemya ne 

Kesê bikar neînit, ew a'şiqê derda 
ne 

Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 



















♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 

